Serinyà decideix ser “territori català lliure” | Ramon Estéban | SERINYÀ | Política | El Punt Avui
Serinyà decideix ser “territori català lliure” Serinyà decideix ser “territori català lliure” Serinyà decideix ser “territori català lliure” Serinyà decideix ser “territori català lliure” + Serinyà decideix ser “territori català lliure” E-mail
SERINYÀ - 21 novembre 2012 2.00 h
Serinyà decideix ser “territori català lliure”
Serinyà decideix ser “territori català lliure” Serinyà decideix ser “territori català lliure” Serinyà decideix ser “territori català lliure” Serinyà decideix ser “territori català lliure” Serinyà decideix ser “territori català lliure” E-mail
Serinyà s'ha afegit als municipis que s'han declarat “territori català lliure i sobirà” després que en el darrer ple es va aprovar la moció corresponent, que havia estat presentada de manera conjunta pels grups d'ERC (al govern) i CiU (a l'oposició).
Hi van votar a favor els republicans i els convergents (la portaveu d'aquest grup, però, no va assistir al ple), mentre que la representant del PSC (a l'oposició) va votar-hi en contra. El document l'havia proposat l'Associació de Municipis per a la Independència (AMI), al qual l'Ajuntament de Serinyà està adherit.
Després de la decisió de Serinyà, la comarca del Pla de l'Estany ja té tres municipis que han aprovat la moció sobiranista. En les setmanes anteriors ho havien fet Porqueres i Fontcoberta, governats –com Serinyà– per ERC o independents vinculats a aquest partit. El Pla de l'Estany és de les comarques on tots els seus ajuntaments (onze) s'han adherit a l'AMI. A més, també s'hi ha adherit el Consell Comarcal. Tot fa pensar que a curt termini la resta d'ajuntaments aprovaran la moció per declarar-se “territori català lliure i sobirà”.
El Punt Avui. Girona 21-11-2012, Pàgina 13